Látbragð er það eina sem ég hef.
Ég get ekki treyst á orð því tungan í mér er löng og flöt
og óhæf til að mynda flókin, fleirkvæða hljóð.
Þess vegna er ég hér að bíða eftir að Denny komi heim
og ligg í sjálfgerðum polli.
Enz!
Enzo?
Ég heyri áhyggjutóninn í röddinni.
Hvað kom fyrir, vinur?
Æ, Enz.
Ég finn þef dagsins af honum.
Smurolía, bensín og steiktur kjúklingur.
Geturðu staðið upp, vinur?
Ég er hér, vinur. Ég er hjá þér.
Bara að ég gæti talað.
Ég myndi segja honum að kvíða ekki.
Ég sá eitt sinn heimildamynd um Mongólíu.
Þar trúa menn að þegar hundur lýkur sínu hundalífi
endurfæðist hann sem maður.
Ég er hér, vinur.
Þarna þá.
Ég skil að ég myndi tapa öllum mínum minningum og reynslu.
En ég hef áætlun.
Ég reyni að festa mér það sem ég veit rækilega í minni,
bera það svo djúpt inni í tilveru minni
að þegar ég opna augun og sé hendur mínar muni ég vita það.
Svona, Enzo minn.
Ég verð tilbúinn.
Ég gleymi ekki.
Hann valdi mig úr hvolpahópi.
Stórri flækju af loppum og skottum.
Hann kom við á leið heim af kappakstursbrautinni í Yakima.
Jafnvel þá vissi ég að ég var ólíkur öðrum hundum.
Sál mín var mennskari.
Þennan. Enginn vafi.
-Sá besti í hópnum. -Hún sagði það alltaf.
Bíddu aðeins. Við ætluðum að halda þessum.
Hann sagði það alltaf.
Hvað kostar hann?
Og þá fékk ég nasasjón af því sem eftir var lífs míns.
Tony! Denny er kominn.
Bíðið þið bara.
-Ég vissi ekki að þú vildir hvolp. -Ekki ég heldur.
Ég sá skilti á veginum og það kom eitthvað yfir mig.
Er það ekki, Enzo?
Enzo? Eins og Ferrari? Það er flott.
Þú getur ekki átt hund. Þú ert aldrei heima.
Viltu vera leiðinlegur? Besti vinur okkar eyðileggur þessa stund.
Ég ferðast með hann. Hann verður lukkudýrið mitt.
Kemurðu á tónleikana? Við hitum upp fyrir Scoffs á Dive.
Nei, hann þarf að passa hvolpinn sinn.
Sko bara, hann er lukkudýr.
Þeir hringdu í morgun. Þá vantar annan ökumann.
Auðvitað. Ég læt miða fyrir þig við innganginn.
Gott og vel, tvo miða.
Hver er hann aftur?
Það er rétt.
Ég kunni vel við nýja heimilið.
Það vantaði bara gras en það var nothæft.
Enzo, nei! Ég hringi seinna, Don.
Hérna þá.
Svona, vinur, láttu vaða.
Denny var óvanalega áhugasamur um hægðavenjur mínar.
Svona. Pissaðu nú.
Auðvitað gerðirðu það.
Jæja, félagi.
Förum í háttinn. Það er kappakstur á morgun.
Vertu góður strákur.
Farðu að sofa.
Þá það.
Seinna lærði ég að það hét sjónvarp.
Og það átti eftir að kenna mér margt um mannlega hegðun.
Þetta kvöld var það eins og gluggi að alveg nýjum heimi.
Er þetta skemmtilegt?
Skemmtilegt?
Það var frábært.
Hægri fótinn á bensínið.
Rólega í beygjuna.
Það var ennþá betra þegar hann fór með mig á kappakstur.
Denny!
-Sjáðu! -Hvolpur!
Íbúðin hans Dennys var heimili mitt en þetta ...
Hérna átti ég heima.
Það var meira spennandi en ég hefði getað ímyndað mér.
-Hvað finnst þér, Enzo? -Mér fannst þetta himnaríki.
Hvað heitir hann aftur?
Denny Swift. Bíll númer 96.
Hann kennir fyrir mig þegar hann vantar pening.
-Hann er óslípaður demantur. -Náði því.
Hitinn frá brautinni, hraði og nákvæmni viðgerðarmanna ...
það var dásamlegt.
Hann var ár í Formúlu 3. Zip Simone fékk hann til Audi.
Honum gekk vel en Zippy varð gjaldþrota og hann missti bílinn.
Ef þú vilt í alvöru stofna eigið lið þá er hann rétti maðurinn.
Hann er næstum hring á eftir í riðlinum.
Þetta snýst ekki um að gefa í heldur tilfinninguna.
Denny var fyrstur til að skipta yfir í regndekkin.
Komdu hingað.
Sjáðu þetta.
Ég hef aldrei, á öllum mínum ferli, séð neinn aka í bleytu eins og Denny.
Það minnir á það sem sagt var um Senna: ”Þótt rigni, rignir ekki á hann.‟
Og þegar hann vann upplifði ég sannan mikilleika.
Fyrsta keppnin þín.
Hvað fannst þér? Fannst þér gaman?
Geturðu talað við mig?
Ég vil kynna þig fyrir Sean Wright.
Sæll. Denny Swift.
Hann seldi tæknifyrirtæki sitt fyrir rosalegt verð
og vill eyða því öllu í kappakstursbíla. -Ég las um þig.
Þetta var stór sigur.
Gætirðu ekið svona fyrir hann?
Láttu reyna á það.
Fyrsta árið mitt leið hratt.
Má ég sjá.
Enginn á fullkomna æsku en mín var ansi nálægt því.
Denny fór að keppa fyrir Wright og tók mig með þegar hann gat
eins og ferfættan meðlim í viðgerðarhópnum.
Enzo, hefurðu það gott?
Ég hafði það betra en gott.
Tilbúinn!
Köllum það örlög eða heppni. Mér var ætlað að vera hundurinn hans.
Denny sagði alltaf að bestu ökumennirnir einbeittu sér að núinu.
Aldrei dvelja í fortíðinni, aldrei kvíða framtíðinni.
Áfram, Denny!
Hugleiðingar bíða betri tíma.
Þess vegna grannskoða ökumenn upptökur af bílamyndavélum sínum.
Ég verð að beygja fyrr. Komast betur fyrir þetta horn.
Ég lærði mikið af honum um jafnvægi, eftirvæntingu, þolinmæði.
Bíll fer þangað sem augun líta.
Og ég lét mig dreyma um að einhvern tíma gæti ég líka keppt.
Til hamingju með stórkostlegan sigur. Þetta var alls ekki auðveld keppni.
Ég tek áhættu.
Þú áttir þennan sigur. Þessi náungi hefur ekki minnst á þig.
Þú ert of góður fyrir hann. Þú verður að fá þína eigin kostendur.
Já, kannski.
-Ökumenn mínir líta á mig sem leiðtoga. -Slökktu á þessu fífli. Horfum á boltann.
Ég hef oft heyrt Denny hafa eftir gamalt máltæki:
”Engin keppni var unnin í fyrstu beygju
en margar hafa tapast þar.‟
Við tveir, Enz. Alltaf við tveir.
... og gefa svo í.
Ekkert var okkur mikilvægara en kappakstur.
Ég vissi að það kæmi að því
að Denny næði takmarki sínu, að keppa í Formúlu 1 í Evrópu.
Og allur heimurinn myndi sjá hann á sama hátt og ég.
Hann yrði dýrkaður af aðdáendum alls staðar.
Sigrar hans yrðu goðsögn líkastir.
Nafn hans greypt með þeim bestu í sögu íþróttar okkar.
Enn sem komið var var hann bara meistarinn minn.
Og svo birtist hún.
-Þetta var frábært. -Já.
Enzo, þetta er Eve.
Halló, Enzo. Hvernig gengur?
Fyrstu kynnin af Eve voru jafn margslungin og þefurinn í loftinu.
Ég er ekki mikið fyrir hunda.
Blanda af afurðum, sjampói og ferómónum.
Hann er frekar maður en hundur.
Denny var greinilega hrifinn af umhirðu hennar.
Hún baðaði sig líklega á hverjum degi.
Horfir hann alltaf svona á fólk?
Ef hann kann vel við það.
Ertu kokkur eða hvað?
Nei, ég kenni útlendingum ensku og ég hef taílenskan nemanda
sem eldaði ótrúlegan karrírétt. En þú þarft víst að fara.
-Hvað hljóp í hann? -Gaman að kynnast þér.
Komdu hingað! Heyrðu, Eve.
Vinir mínir spila í hljómsveit
og þeir koma fram á Nemo í kvöld.
Ef þú ert ekki að gera neitt.
-”Höfuðáverkar.‟ -Þeir eru þriðja vinsælasta ...
-”Soundgarden-hljómsveit.‟ -Já, svo segja þeir.
-Það gæti verið skemmtilegt. -Er það?
Já, við höfum það skemmtilegt.
-Fínt, sjáumst þá. -Flott.
Bless.
Komdu.
Mér fannst þið góðir.
Sko? Hann var argur því við slepptum kafla í ”Spoonman‟.
Slepptum við kafla?
Hugsaðu þér, öll menntaskólaárin.
Hvaða lag fannst þér best?
Það næstsíðasta.
-Lagið með 12 mínútna gítarsólói? -Það var besti hlutinn.
Denny, gifstu henni.
-Viltu annan? -Nei, takk. Gæti ég fengið vatn?
-Já. Mike? -Já.
-Voruð þið að kynnast? -Já.
-Og? -Heyrðu, maður.
Mér finnst hann indæll.
Þegar þú sérð hann keppa verðurðu ástfangin. -Heyrðu nú!
Hvað?
Hvenær fæ ég að sjá þig keppa?
Eins og Denny myndi falla fyrir því.
Hún vissi ekkert um kappakstur en Denny virtist vera sama.
Ég bjóst við að hún yrði fljótlega í baksýnisspeglinum
en um vorið var ljóst að Eve var ekki á förum.
Ég játa að ég öfundaði hana af athyglinni sem hann veitti henni
með sína liðugu þumalfingur og bústna bakhluta.
Í venjulega bílnum sínum.
Hvað veit hann um enskukennslu?
Já, nákvæmlega.
Og smekkur hennar á sjónvarpsefni var ekki upp á marga fiska.
Hættu þessu.
Denny þreyttist aldrei á að gleðja hana.
Allt fyrir umbun sem fólst í að klappa og snugga.
-Hvernig gekk í tímanum? -Vel.
Öfundaði ég hana af geislandi brosinu? Léttum hlátrinum?
Já, kannski.
Því ólíkt mér var hún manneskja.
-Ég laga morgunmat. -Í alvöru?
Halló, Enzo.
Er þér ekki sama þótt ég elski hann líka?
Eins og mín skoðun skipti máli.
Þau giftu sig í glæsilegri höll við einkaströnd.
Svona stað sem ég hélt að væri bara til í sjónvarpinu.
Ég reyndi að hjálpa til eftir getu.
Ég var kurteis, neitaði mér um að nappa freistandi lystaukum
og gerði stykkin mín í blómabeðið fjærst gleðinni.
Húsið var eign foreldra Eve, Trish og Maxwells,
sem ég hélt í fyrstu að væru tvíburar.
Vill hringaberinn koma með hringana?
Þegar kom að mér gerði ég eins og mér var kennt, fyrir Denny.
-Góður strákur. -Komdu hingað, vinur.
Góður strákur.
Með þessum hring kvænist ég þér.
Eve?
Með þessum hring giftist ég þér.
Þá urðum við fjölskylda.
Af mismiklum áhuga.
Hann var órakaður í brúðkaupinu.
-Maxwell. -Hvað?
-Það er bara athugasemd. -Hættu þessu.
Þér finnst enginn nógu góður fyrir hana.
Ég kann vel við hann. En ég elska dóttur okkar.
Og hann vinnur við kappakstur.
Hef ég ekki rétt á að vera áhyggjufullur?
Ekki ef Eve hefur ekki áhyggjur.
Fólk segir hvað sem er að mér viðstöddum
því ég er bara heimskur hundur.
Ég hringdi í Andy Neuberger.
Hann sagði að ökumaður sem hefði keppt svona lengi
hefði þegar náð góðum árangri ef eitthvað væri í hann spunnið.
Eve segir að honum hafi gengið vel að undanförnu.
Ég vissi að þið væruð hér. Nú er komið að tertunni.
Pabbi var að blanda sér drykk.
Eftir brúðkaupið var það flutningurinn.
Ég hafði mínar efasemdir.
Ég fékk meira rými.
En við Denny áttum gömlu íbúðina.
Ég reyndi að tjá tilfinningar mínar.
-Hvað var þetta? -Enzo. Hann er spenntur.
En ábendingar mínar voru misskildar.
Og svo var ný og dularfull útgeislun frá Eve
sem gerði mér ómögulegt að hafa vanþóknun á henni.
Barnshafandi
Í Watkins Glen, þar gengur mér yfirleitt vel.
-Er það í New York? -Já.
Þú gætir fengið frí og við færum þangað áður.
Ég er ófrísk.
Hvað?
Er þér brugðið?
Nei! Alls ekki. Er þér brugðið?
Já, dálítið.
Vissir þú þetta?
Ég skildi aldrei hvað peningar voru og af hverju menn virtist alltaf vanta þá.
En Denny varð stöðugt uppteknari af þeim.
Hann fór að æfa meira.
Hann kenndi meira og tók þátt í öllum keppnum sem hann gat.
Ég mun sakna þín.
Það þýddi að ég varði sífellt meiri tíma með Eve.
Komdu, Enz.
Satt að segja deildi ég ekki þeirri miklu ást sem Denny hafði á henni.
Þakka þér fyrir, vinur.
En við fundum okkar eigin takt.
Þetta var gott.
Stundum minnti hún mig á mömmu mína
þegar hún andvarpaði og lagðist fram á lappir sínar.
Það er víst dásamlegt að geta borið heila veru í líkama sínum.
Og ég á ekki við bandorminn sem ég fékk.
Viltu finna fyrir barninu?
Góður strákur.
Fannstu þetta? Fannstu sparkið?
Elskan mín, komdu hingað.
Það er allt í lagi. Komdu.
Það er allt í lagi.
Ég gat ekki ímyndað mér hvað gekk á í töfrabelgnum hennar
þar sem barnið var sett saman.
Ég vonaði bara að það líktist mér.
Rólegur Enzo, þetta er eini pakkinn þinn.
-Hún er þægileg. -Hún er fín.
Hún er víst eins og sú sem ég gaf þér síðast.
Ertu ánægð með hana?
Ég fékk hana í Pike Place. Hún er handprjónuð.
-Hún er ... -Uppáhalds bleiki liturinn þinn.
Já.
Allt í lagi?
Já. Ég vil bara sjá hvernig hún fer mér.
Getum við talað aftur um þetta með ljósmóðurina?
-Við ræddum það, elskan. -Ég veit.
Ég meina, ég fæddist á spítala, þú fæddist á spítala.
Já, en mig langar svo að fæða hér.
Tanya fæddi tvíburana heima.
Og hún sagði að þessar konur væru frábærar.
Þá það.
Sæl, mamma. Gleðileg ...
Einhver frá einhverju Penske?
Á jóladag?
Hvað er með þessa húfu?
Sagt er að hundar geti ekki séð liti.
Denny gat það víst ekki heldur.
Ég heyri þá frá þér.
-Hvað var þetta? -Það var Judd Murphy frá Penske-liðinu.
Hann vantar ökumann og bauð mér sæti í 24 tíma keppni á Daytona.
Er það ekki gott?
Gott? Það er frábært! Það er Daytona.
Ég hef beðið eftir þessu. Þetta gæti breytt öllu.
Það er frábært!
Það er síðustu helgina í janúar.
-Ég á ekki að fæða fyrr en 15. febrúar. -Það er ansi tæpt.
Hvað ef þú kæmir með mér?
Við þurfum ekki að fljúga.
Ég fer ekki í bíl til Flórída.
En þú verður að fara.
Það þarf ekki að ræða það. Þetta er tækifærið.
Ef þér gengur vel opnast þér margar dyr.
Hefurðu ekki áhyggjur af tímasetningunni?
Hvenær hef ég gert nokkuð of snemma?
Ég vissi ekki að fólk gæti gefið frá sér slík hljóð.
Denny missti af öllu því hann ók alla nóttina í Daytona.
Denny Swift í bíl 22 með feiknarlega góða frammistöðu
miðað við að liðið var í 10. sæti. -Þú stendur þig svo vel.
Tæpir 17 tímar eru liðnir af keppninni og það er hellirigning.
-Viltu hringja í Denny? -Haltu áfram að rembast.
Swift í bíl 22 er nú á hælum bíls 17.
Einu sinni enn.
Ótrúlegt! Denny Swift nær forystu með stórkostlegum tilburðum.
Halló, fallega stúlka.
Hlýtt og notalegt.
Við leyfum ykkur að vera einum.
Út með þig, hundur!
Nei, hann má vera.
Enzo.
Lyktin var dæmalaus.
Komdu hingað.
Ég hafði aldrei fyrir hitt svo fallega veru.
Zoë.
þetta er Enzo.
Hann er líka fjölskylda þín.
Hann mun alltaf vernda þig.
-Er allt í lagi? -Hún hefur það gott.
Hún beið eftir pabba sínum.
Ég átti að vera hér.
-Hún er dagsgömul. -Já, en samt.
Þú ert kominn.
Við hittumst vegna þessa.
Til að búa til þetta fullkomna kríli.
Ég skil það ekki ennþá.
Við töpuðum. Ekkert stórmál.
Við vorum hring á undan í síðustu lotunni.
Ég sagði Murph að ég gæti klárað
en kostendur þrýstu á hann að skipta,
fá undrabarn frá Kaliforníu sem hefur verið mikið í fjölmiðlum.
Eftir tíu mínútur ók hann á vegginn. Rústaði bílnum.
En þú ókst vel.
Það hefur litla þýðingu ef liðið kemur ekki í mark.
Það er allt í lagi.
Það verða aðrar keppnir.
Ó, Zoë.
Hvar er hún? Það er svo langt síðan.
Tvíburarnir sem létu varla sjá sig litu nú oft við
til að fylla húsið af glingri.
Denny lést vera sáttur en eitthvað við sebrahestinn gerði mér órótt.
Sjá þessi fallegu augu. Halló, litla stúlka.
-Það þarf að skipta á henni. -Ég skal.
Amma tekur þig.
Denny!
-Þetta gengur vel. -Takk.
Ég sá svolítið af keppninni þinni.
Hvernig líður drengnum sem ók á?
Við höfum rætt þetta.
En nú áttu dóttur.
Ef þú slasaðist alvarlega eða Guð forði því, týndir lífinu.
-Það gerist ekki. -Þú getur ekki lofað því.
Jú, ég get það.
Ég lofa að sjá alltaf fyrir Eve og Zoë hvað sem á dynur.
Og ég sver að ég mun gæta öryggis
jafnvel þótt það kosti að tapa öllum keppnum.
Bless, elskan mín.
Það var ótrúlegt hvað svona lítið kríli hafði mikil völd.
Hún hafði líka vald á mér
með ekki meira erfiði en jörðin beitir tunglið á braut sinni.
Ég var ómissandi hluti af skemmtun hennar,
stökkvandi eftir tennisboltum og til baka til að grípa þá
og dansandi eins og ferfættur trúður til að grípa þá aftur.
Hlauptu!
Tilbúin, afmælisstelpa? Hér kemur það.
Ég var niðursokkinn í hennar heim og tók ekki eftir að mánuðir liðu.
Tilbúin, viðbúin.
Núna!
Þegar hún sagði vinum sínum að ég væri stóri bróðir hennar
fylltist hjarta mitt stolti.
Heit kartafla!
Fúlar nærbuxur! Nú kemur hún!
Á fullum hraða!
Góður strákur.
Allir þurfa að bíða eftir að röðin komi að þeim.
Líka sebrahestar, er það ekki kennari?
-Pabbi! -Hæ.
Leitt að missa af danssýningunni. Mamma sagði mér frá henni.
Vannstu?
Nei, elskan. Ekki í þetta sinn.
-Batnað? -Svo miklu betra.
Takk fyrir að passa stelpurnar okkar.
Hvað höfum við hér?
Nú er ég í öðrum bekk.
Mér finnst ég alltaf vera á brautinni eða um borð í flugvél.
Stundum finnst mér það líka.
Það verður auðveldara.
Er allt í lagi?
Bara höfuðverkur. Ég fór yfir próf fram á nótt.
Það átti ekki að taka svona langan tíma.
Draumurinn var alltaf Formúla 1
en nú finnst mér ég troða marvaða.
Engin keppni var unnin í fyrstu beygju.
Hefurðu ekki ennþá yndi af því?
Jú, auðvitað.
Kannski er það ekki nóg.
Ég veit það ekki.
Apex bauð mér að aka á Laguna Seca næstu helgi.
Ég sagðist þurfa að hugsa málið.
Þú ert bara þreyttur.
Ég var andvaka þá nótt og hugsaði um orð Dennys.
Hætta kappakstri?
Hann var ökumaður rétt eins og ég var hundur.
Það var eðli hans. Örlög hans.
Samkvæmt mongólskri þjóðtrú geta hundar séð inn í andlegan heim ...
Zoë, maturinn er tilbúinn!
-Ég vil bíða eftir pabba. -Hann er að kenna.
Fimm mínútur enn?
Þá það. Enzo, matur!
Og þá fann ég lykt sem skyggði á áhyggjur mínar af Denny.
Þef frá eyrum hennar og ennisholum líkan rotnun.
Eins og fúinn viður.
Gæti ég talað hefði ég aðvarað hana.
Vert þú ekki líka með leiðindi.
En ég gat bara horft á með tómleikakennd
því ég gat ekkert gert til að hjálpa henni.
Þögult augnaráð sebrahestsins fylgdist háðslega með aðstöðu minni.
Eve fól mér það verk að gæta Zoë.
En engum var falið að gæta Eve.
Þú vekur Zoë.
Komdu.
Ertu farin að horfa á bílaupptökurnar mínar?
Af hverju ferðu miklu hraðar en hinir í beygjurnar?
Flestir óttast rigningu því hún er óútreiknanlegur þáttur.
Hún kallar á viðbrögð.
Ef þeir bregðast við á miklum hraða
er það líklega um seinan. Svo það er ástæða til að óttast.
Ég er óttaslegin að horfa á það.
Ef þú stjórnar bílnum með vilja þarf engan útreikning.
Þú stjórnar útkomunni.
Lætur þú bílinn þá renna áður en hann rennur sjálfur? -Já.
Í kappakstursbíl er ég skapari eigin örlaga.
”Það sem þú einsetur þér er það sem verða skal.‟
Skapaðu þínar eigin kringumstæður og regn er bara regn.
Á morgun hringirðu í fólkið hjá Apex
og segir að þú mætir á Laguna Seca.
Og þú mátt aldrei gefast upp.
Ekki vegna okkar eða neins annars.
Lofaðu mér því.
Ég lofa því.
Á þeirri stundu skildi ég af hverju Denny elskaði Eve
og af hverju ég hafði ekki þorað að elska hana.
Hún var minn óútreiknanlegi þáttur.
Hún var rigningin mín.
Það er útlit fyrir fallegt veður hér á Laguna Seca í Salinas, Kaliforníu.
Við höfum fjölda kappakstursbíla og glæsilegan lista ökumanna.
Mamma?
Pakkaðu niður.
Við verðum hjá ömmu og afa þangað til pabbi kemur heim.
Ertu veik?
Ég þarf bara að hvíla mig. Gerðu það.
Komdu.
Það gerðist svo snögglega.
Innan fimm mínútna voru þær farnar.
En ég fór ekki. Ég var ennþá þar.
Denny sagði að óttinn væri versti óvinur ökumannsins.
Svo ég lét óttann ekki ná tökum. Ég beygði ekki í skyndi eða fraus
þótt ég vissi að Denny kæmi ekki heim fyrr en eftir tvo daga.
En ég er hundur.
Og þegar Guð neitaði hundum um þumalfingur
gaf Hann okkur hæfileika til að komast lengi af án matar.
Þó að þumalfingur hefði komið sér vel,
gert mér til dæmis kleift að nota hurðarhún,
var hæfileikinn til að vera án matar næstbesta tólið.
Því lengur sem ég var einn þeim mun kvíðnari varð ég.
Hvað ef Denny kæmi aldrei heim?
Ég hafði takmarkað drykkjarvatn
og ég vissi ekki hve lengi það þyrfti að endast.
Ég nærði mig á stöku cheerios-hring sem Zoë hafði misst
og þoldi þá skömm að hægja mér á mottuna
meðan ég beið þess að raunum mínum lyki.
Eftir svona 40 tíma af einverunni fór ég að fá ofskynjanir.
Ég hafði fundið leifar af jógúrt þegar ég heyrði hávaðann.
Það var sebrahesturinn.
Ég fylgdist með skepnunni fremja dýrslegan skrípaleik
óviss um að ég gæti þolað mikið meira.
Ég hljóp út og vonaði að þetta hefðu verið ofsjónir,
djöfulleg hugsýn sem orsakaðist af skorti á glúkósa.
En samt vissi ég að svo var ekki og eitthvað voðalegt hafði gerst.
Er einhver heima?
Halló, Enz.
Hvað ertu að gera? Komdu.
Komdu hingað!
Komdu, vinur.
Hvað gerðist?
Hvar eru allir?
Eve?
Eru Eve og Zoë ennþá þarna?
Má ég tala við hana?
Já, ég er heima. Enzo er hér.
Bíddu, Eve.
Var hann hér allan tímann?
Ég hélt þú tækir hann með þér.
Nei, ég verð að hætta. Ég þarf að sjá um hann.
Var mottan eini staðurinn sem þú notaðir?
Komdu hingað.
Hérna.
-Pabbi, ég saknaði þín! -Og ég saknaði þín.
-Má ég heilsa dýrunum mínum? -Já, farðu bara.
Ég er að reyna að skilja þetta.
Ég var svo veik, ég hugsaði ekki.
Læknirinn heldur að það sé veira.
Halló, vinur.
Mér þykir þetta svo leitt.
Zoë?
Það kom eitthvað fyrir dýrin!
Ég skil ekki af hverju hann gerði þetta.
Hættu að gráta. Ég fer og finn hann.
Komdu þér hingað.
Komdu hingað! Vondur hundur!
Sjáðu hvað þú gerðir! Sjáðu það!
Sérðu þetta? Af hverju gerðirðu þetta?
Vondi hundur!
-Heimski hundur! -Hættu þessu!
Hvað ertu að gera?
Ég hafði bara eina skýringu:
Sebrahesturinn hefur sett sig saman og ráðist á hin dýrin þegar ég fór.
Ég átti að rústa skollanum þegar færi gafst.
Ég átti að éta hann jafnvel þótt það yrði minn bani.
Mér þykir þetta svo leitt.
Ég lofa að gera þetta aldrei aftur.
Þú ert harður af þér.
Komdu.
Og ég vann.
Eins og efstur í bekknum?
Efstur af öllum.
Og fast sæti í Apex bílnum.
Guð minn góður!
Þeir vilja fá mig strax til Sonoma að æfa með liðinu.
Ég er svo stolt af þér.
Við gætum öll ferðast saman. Alla vega í sumar.
Sjá allar keppnirnar og allt?
Í kappakstri fer bíllinn þangað sem augun líta.
Ökumaður sem getur ekki litið af veggnum lendir óhjákvæmilega á honum.
En ökumaður sem horfir fram brautina þegar hann finnur hjól losna
mun hafa stjórn á bílnum og örlögum sínum.
Ég skildi að Denny hafði tekist það.
Hann einsetti sér að vinna af því við þörfnuðumst þess.
Lyklarnir.
Ég hringi í kvöld.
Heyrðu mig, ég þarf þetta.
Má ég sjá.
Takk fyrir.
-Góða skemmtun. -Bless.
Bless, pabbi!
-Sæl, mamma. -Hvernig líður þér?
Mér líður miklu betur.
Ég fór út með Enzo meðan Zoë er í skólanum.
Ég þarf að koma mér í form.
Þú ert þvengmjó, elskan mín.
Fór Denny úr bænum?
Ég ræði það ekki. Ég heyri nóg um það frá pabba.
-Ég spurði bara, vina. -Ég veit.
Ég verð að hætta. Ég hringi seinna.
-Ég elska þig. -Bless.
Allt í lagi.
Ég hef það fínt.
Stundum er þörfin fyrir að tala sannarlega óþolandi.
Það er símanúmer.
Stundum þoli ég ekki hvað ég er.
Komdu.
Komdu hingað.
Já, hún nær sér.
-Þakka þér fyrir, Mike. -Ekkert mál.
Ekkert vefjasýni verður rannsakað,
bara skorið, hvort sem það er illkynja eða ekki.
Viltu að ég hringi í Apex?
Nei, ég hringdi.
Ég sagðist verða frá þetta tímabil, kannski lengur.
Ég verð að vera hér.
Enzo, þú sefur hjá Mike frænda. Hvernig líst þér á það?
Vertu þægur við Mike.
Sjáumst eftir nokkra daga.
Ég hefði gert hvað sem er til að vera hjá honum.
En hundar mega ekki koma inn á spítala,
ég fékk ekki að heyra greininguna eða möguleg úrræði.
Ég var næstum 10 ára
en enginn treysti mér
eða vænti annars en að ég gelti ekki og gerði stykkin mín úti.
Einhvers staðar dansaði sebrahesturinn.
Ég íhugaði flótta.
Ég vildi ýta öllum frá mér og hlaupa með forfeðrum mínum
á hásléttunum í Mongólíu.
Ég gæti hafa gert það ef ekki hefði verið fyrir trúna
á getu Dennys til að gera allt gott á ný.
Aðgerðinni er lokið.
Nú er bara að bíða og sjá hvernig hún bregst við.
Halló, vinur.
Gírskiptingin brestur. Kúplingin bilar.
Bremsurnar ofhitna.
Slakur ökumaður keyrir á.
Meðalgóður ökumaður hættir.
En frábær ökumaður ekur þrátt fyrir vandann.
Heyrðu mig.
Ég þarf að kenna á morgun.
Svo þú ferð til Caroline eftir skóla og ég sæki þig klukkan sex.
Allt í lagi.
Pabbi?
Hvenær kemur mamma heim?
Ég veit ekki, vina.
Vonandi fljótlega.
Frábær ökumaður finnur leið til að halda áfram keppni.
Góða nótt, pabbi.
-Þú ert best. -Þú líka.
En þér finnst grillaður ostur góður.
Hann verður kaldur í hádeginu.
Ekki vera svona hörð. Ég er að læra þetta.
Vinnur konan þín líka úti?
Mamma er á spítala. Hún er veik í heilanum.
Ég sæki þig strax eftir skólann.
En það er þriðjudagur. Ég fer í aukatíma.
Hvenær er hann búinn?
Spurðu mömmu. Hún veit það.
-Bless, vina. -Bless.
Halló, mamma.
Dagarnir urðu að vikum og Eve kom ekki heim af spítalanum.
Þér batnar.
Það verður allt gott.
Þú ættir kannski að setjast.
Þeir sem Denny var kær voru honum hjálplegir.
Mike útvegaði honum hlutastarf á verkstæðinu
og passaði mig þegar Denny bað um það.
Og það var fleira sem hann þurfti að læra.
Þú meiðir mig!
Zoë varði heitum sumardögum í búðum fyrir krakka við Green Lake.
Halló, elskan mín.
-Og stundum gisti hún hjá tvíburunum. -Bless!
Þau kvöld dvaldi Denny fram á nótt hjá Eve.
Þegar við komum heim var hann mjög þögull.
Þá kom í minn hlut að sjá um hann.
Um haustið vorum við eins og þaulvanur viðgerðarhópur.
Fyrirhyggja, aðlögun, leiðrétting.
Bíddu, vina. Hér er nestið þitt.
-Takk, pabbi. -Sjáumst seinna.
Bless, Enzo.
Hvað segirðu, Enz?
Þetta finnst þér gott.
Zoë!
Matur!
Benjamin fer utar og það eru Wilson og Neal.
-Þetta var rauða bílnum að kenna. -Já og nei.
Þú verður að halda þínu plássi á brautinni. Það gerði rauði bíllinn.
Í hverri keppni kemur að því að það þarf að taka áhættu til að vinna.
”Hæg tök á miklum hraða, hröð handtök í hægum akstri.‟
Hjálpi mér. Mamma þín drepur mig.
Það kvöld var hringt.
Loksins leyfðu læknarnir Eve að koma heim
en hún kæmi ekki heim til okkar.
Af hverju má mamma ekki vera hjá okkur?
Hún kemur fljótlega.
En amma þín og afi eru alltaf heima
svo okkur fannst best að hún væri þar. En bara núna.
Mamma er komin!
-Zoë. -Þetta er allt í lagi.
Elskan mín. Ég hef beðið eftir þessu.
Ég líka.
Þetta er ennþá hún.
”Og það fennti á íkorna, það fennti á bifur
og það fennti á alla.
En þá sagði hann, 'sjáðu það er eins og við héldum'.
Og Boggan sagði, 'óska sér'.
Charles skrifaði óskina sína á blað.‟
Ég skil ekki. Hvað ertu að spyrja um?
Okkur Maxwell finnst að Zoë ætti að vera hér núna. Eða þar til ...
Þar til hvað? Búumst við nú við að hún hafi þetta ekki af?
Við biðjum fyrir henni. En þú heyrðir hvað læknirinn sagði.
Þetta gæti verið eini tíminn sem Zoë fær með henni.
Ég get keyrt hana í skólann. Eða þú.
Hvað sem þú vilt.
Og þér er velkomið að vera hér líka. Við héldum bara ...
Þú ræður því.
Ég ætla að tala við Eve.
Komdu.
-Þau vilja bara hjálpa okkur. -Ég veit.
Öllu skiptir hvað þú vilt.
Ég vil fá lífið mitt aftur.
Hefur pabbi verið almennilegri? Hann lofaði því.
Já, það er allt í lagi.
Einbeittu þér bara að því að batna.
Eftir nokkrar vikur fæ ég vonandi aftur styrk
og við getum farið aftur heim.
-Er það ekki? -Jú.
Ég vil að þú farir að keppa aftur.
Þetta hefur verið of langt hlé.
Við sjáum til.
Ég vil ekki að þú hættir vegna mín.
Þú lofaðir mér að hætta ekki.
Ég geri það ekki.
Ég hætti ekki.
Farðu nú að sofa.
Ég elska þig.
Ég elska þig svo heitt.
Það er víst mjög erfitt að vera manneskja.
Stundum efast ég um að ég geti orðið fær um slík tjáskipti
en ég veit það er nauðsynlegt til að vera sá maður sem ég vil verða.
Passaðu stelpurnar okkar, Enzo.
Ég vakti alla þá nótt og margar þær næstu.
Skollinn vildi ná Eve.
En það yrði mér að mæta.
Það var ekki fyrr en hin vöknuðu að ég hætti vaktinni.
Lati hundur.
Stundum vakti Denny með mér.
En hann gat ekki hvílst á morgnana.
Hann þurfti að hafa styrk fyrir Zoë.
Reiptog. Hvað með þennan?
Förum í reiptog.
Hvað nær hann í?
Þarna! Hann er þarna!
Enz, komdu.
Góður strákur.
-Manstu? -Já.
Þrautseigja hans var takmarkalaus.
Tennisspaði.
Og afi fékk tíma í klúbbnum á miðvikudögum. Er það ekki gaman?
Miðvikudagar henta ekki. Ég vinn allan daginn á verkstæðinu.
Við getum ekið þér, Zoë, er það ekki? -Jú!
Og hann leyfði foreldrum Eve að dekra við Zoë.
Hann skildi að það hjálpaði þeim að dreifa huganum
frá því sem hrjáði dóttur þeirra.
Þótt það væri auðvitað ómögulegt.
Ég er kominn. Hvar eruð þið?
Óvænt ánægja!
Hvað er það?
-Komdu. -Við ætlum að halda boð.
Halda boð? Ég er ekki nógu fínn.
Þú ert ótrúlega myndarlegur.
Ertu örugglega nógu hress?
Ég vil fara heim.
Ég vil fá þig heim.
Þú veist ekki hvað ég þrái það.
Sérðu það?
Er það?
Ég óttast það ekki lengur.
Því ég veit það eru ekki endalokin.
En þú vissir það, er það ekki?
Þú veist allt.
Nei, ekki allt.
En þetta veit ég:
Síðasti andardráttur Eve frelsaði sál hennar.
Ég sá hana fara.
Hún fór til að halda áfram ferðinni annars staðar.
Þetta er fallegt.
Þetta er fyrir smábörn. Nú þarf ég að vera fullorðin.
Trish var að gefa Zoë að borða.
Takk.
Allt þetta fólk.
Allir gömlu vinirnir.
-Nemendur hennar. -Já, öllum þótti vænt um hana.
Ég hélt ég yrði tilbúinn. Ég vissi að þess var að vænta.
En ég var ekki tilbúinn.
Langt í frá.
Ef satt skal segja
höfum við áhyggjur af því.
Þú hefur ekki undirbúið það. Þú virðist ekki hafa gert ráðstafanir.
Ráðstafanir?
Zoë er að borða egg og ristað brauð.
Við vorum að byrja.
Nú, ég hélt ...
Byrja á hverju?
Getið þið sagt mér hvað er á seyði?
Við Maxwell höfum rætt það
og við héldum að það gæti verið best fyrir okkur öll
ef Zoë væri áfram hér hjá okkur.
Hvað?
Hún þarfnast stöðugleika.
Við teljum að þú getir ekki veitt henni hann.
-Ekki ef þú ferð aftur að keppa. -Ætlarðu að keppa?
Já, auðvitað.
Samt ekki strax.
Hver á þá að annast Zoë?
Ég geri það.
-Eins og Eve? -Maxwell!
Hvað á það eiginlega að þýða?
Við getum ekki þráttað um þetta núna.
Hefðirðu verið oftar heima hefðirðu séð að hún var veik.
-Kannski hefði það náðst í tíma. -Það er ekki rétt!
Hann er miður sín, Denny.
Heldurðu ekki að ég hafi spurt læknana margoft að því?
Við vitum að það var ekkert hægt að gera. Þetta snýst ekki um það.
Zoë kemur heim með mér. Útrætt mál!
Við viljum bara það besta fyrir Zoë.
Það besta fyrir Zoë er að vera hjá pabba sínum.
Og ef þið viljið fá að hitta hana
ættuð þið strax að hætta að tala um þetta!
Sagði ég ekki?
Þú getur samt tekið þátt í lífi hennar eins og þú vilt.
Við höfum tíma og efni á að annast hana eins og Eve hefði viljað.
Þú getur haldið áfram kappakstrinum.
Ég hlusta ekki á þetta.
Þú gefur okkur ekkert val.
Þú lofaðir að gera þetta ekki!
Ertu að grínast?
Ég var að jarðsetja konuna mína og þið krefjist forræðis dóttur minnar?
Mér þykir þetta leitt. Við héldum að það kæmi ekki ...
Ég kláraði eggið.
Pakkaðu dótinu þínu. Nú förum við heim
Allt í lagi, vina.
Pabbi þinn þarf að ganga frá ýmsu, þú verður hjá okkur.
Zoë, náðu í dótið þitt. Við förum.
Hver heldurðu að þú sért?
Þú veist þú getur það ekki einn.
Hvað gerist þegar þú hverfur dögum saman í þessum keppnum?
Þú flýgur allar helgar.
Þú misstir af fæðingunni hennar!
Þú ferð ekki með hana.
Almáttugur.
-Ertu ...? -Það er ekkert að.
Það er ekkert, sagði ég!
Leyfðu henni að vera hér.
Bara núna. Lögfræðingarnir finna milliveg.
Zoë!
-Við sækjum dúkkurnar seinna. -Já.
Sestu inn, vina.
Þú gerir mikil mistök.
Enzo, inn.
Ekki núna, Enzo.
Jæja þá.
Ég vissi ekki hvað var í sjónvarpinu, hann þurfti bara afþreyingu.
Eve var vön að gera það þegar hann var leiður.
Þá það, klikkaði hundur.
Það reyndist vera Grand Prix í Lúxemborg 1989
þar sem Írinn Kevin Finnerty York fór með sigur af hólmi
þegar hann ók síðustu 20 hringina á aðeins tveimur gírum.
Sannur kappi fær áorkað ýmsu sem venjulegt fólk telur útilokað.
Denny þurfti að muna það.
Takk fyrir að svara heima. Ég þekki ekki annan lögmann.
Ég treysti ekki öðrum vélvirkja.
Vertu rólegur.
Eftir því sem þú sagðir er þetta borðleggjandi.
Hvar er dóttir þín núna?
Hún vildi fara í skólann. Átti hún að vera heima?
Nei, það er gott. Þú mætir þörfum hennar.
Þau vilja halda fram að þú sért óhæfur uppalandi
vegna hættunnar sem felst í atvinnu þinni.
Það er ekki fótur fyrir því.
Ég skil ekki af hverju þau höfða mál.
Ég bið um skyndiúrskurð og þá er það afgreitt.
-Eru þá engar líkur ...? -Við erum í Washington.
Líffræðilegt foreldri fær alltaf forræðið.
Engin spurning.
-Komið þið sælir. -Ert þú Denny Swift?
Ég skal gá hvort hann er á bak við.
Ég er Denny Swift.
Viltu koma fram fyrir borðið?
Við erum með handtökuheimild.
Er þetta grín?
Hendurnar á borðið og sundur með fætur.
Allt í lagi, vinur.
-Tekur þetta langan tíma? -Þú átt rétt á að þegja ...
Ég þarf að sækja dóttur mína í skólann.
-Ég get sótt hana. -Nei, hringdu í Mark Finn.
-Skilurðu rétt þinn? -Já, ég skil.
Hringdu í Mark Finn.
-Kyrr. -Af hverju er hann handtekinn?
Ég hafði bara einu sinni verið jafn hjálparvana.
Daginn sem leið yfir Eve í skóginum.
Kaffi á morgun, á slaginu hálfníu.
Þá förum við yfir þetta allt.
-Við reyndum að sækja Zoë. -Ég veit, þau voru fyrri til.
Þau tímasettu þetta viljandi. Komdu.
Takk, Mike.
Fjórðu gráðu árás er slæm misgjörð svo þú situr varla lengi í fangelsi.
En auðvitað snýst málið ekki um það.
Það er næstum útilokað að fá forræði ef þú færð dóm.
Vegna ákærunnar veitti dómarinn þeim nálgunarbann til bráðabirgða.
Það þýðir að þú færð ekki að hitta Zoë næstu 90 daga.
Nei.
-Ég verð að sjá hana. -Þú verður.
Foreldrar Eve kröfðust þess að þú yrðir sviptur forræðinu.
Þetta er brjálæði. Hann þreif í mig.
Voru vitni?
Já, Trish, en hún sneri baki í okkur.
Ég tala við hana.
Nei, ekki tala við þau. Mér er alvara.
Þú stofnar málinu í voða.
Til að útskýra fjarveru þína
höfum við samþykkt að segja Zoë að þú keppir fyrir lið í Evrópu.
Mér tókst líka að semja um bréfaskipti.
90 dagar!
Óréttlætið var óbærilegt.
Fyrst missti hann Eve og nú fékk hann ekki að hitta Zoë.
Denny átti erfitt næstu vikur.
Þótt mig langi mikið að vera maður
er einn kostur við að vera hundur sem ég mun sakna.
Ég elska þig, pabbi Sigraðu fyrir mig!
Hvernig líst þér á, Enz?
Hann er þessi:
Hundur getur róað hugann og hægt á efnaskiptunum.
Hann getur setið tímunum saman án áreynslu.
Hundur getur breytt takti heimsins meðan fólk er á valdi hans.
Hvað er með hundinn?
Zoë biður um að fá hitta hundinn.
Auðvitað má hún hitta Enzo.
Segðu að hann sé hjá Mike
og ég bið Mike að koma með Enzo um helgina.
Ég sting upp á því.
Takk, Mark.
Ritarinn segir að við höfum sent reikning.
-Ég greiddi hann. -Það var eldri reikningur.
Þú mátt ekki fara út fyrir fylkið svo þú getur ekki keppt.
En ég hef fólk í vinnu við þetta mál.
Ég veit, ég finn leið til að borga þér.
Það var erfitt að skilja þessa breytingu á lífi okkar.
Komdu, Enz!
Þurrkaðu af löppunum á honum áður en hann kemur inn.
Amma var að láta hreinsa teppin.
Enzo litli, svo gaman að sjá þig...
Ég sakna pabba, en þú?
Í fyrsta sinn á ævinni var ég feginn að geta ekki talað.
Ég vissi ekki hvað ég ætti að segja.
Þegar Zoë var sofnuð ákvað ég að njósna um tvíburana.
Maðurinn felldi mig.
Ég brákaði rifbein.
Þú sást það!
Lögfræðingurinn segir að málið velti á að þú staðfestir framburð minn.
Þú þarft að bera vitni.
Mér sortnaði fyrir augum.
Mundu að við gerum þetta fyrir barnabarnið okkar.
Það eitt skiptir máli.
Ég var ekki yfir það hafinn að nýta hundseðli mitt í þágu réttlætis.
Hvað?
-Viltu pipar? -Maxwell.
Ég vissi að mér varð illt af pipar en ég át hann samt.
Er þetta gott?
Ég er nú bara heimskur hundur.
Það er næstlengsta stöðuga hækkunin á markaðinum.
Mögulegir seljendur yfirgefa ekki markaðinn.
Ég fylgdist með og beið
meðan andstyggilegt sull gerjaðist í maganum á mér.
Komdu. Við þurfum að fara út.
Komdu. Drífa sig nú!
Komdu, drífðu þig!
Nei, nei!
Trish! Komdu niður!
Hundurinn fékk ræpu á teppinu!
Hvar er fatan?
Trish! Geturðu komið niður!
Drífðu þig sjálfur.
Þú ert þegar að horfa á næstu beygju.
Bíddu aðeins.
Ég hélt að þau vildu hafa hann fram á kvöld.
Mér skilst að Enzo hafi ekki verið fyrirmyndargestur.
Við erum næstum búnir hér.
Þessi gömlu augu höfðu ekki séð keppnisbraut í mörg ár.
Ég vissi ekki hvað ég saknaði þess mikið.
Það rifjaðist upp gamall draumur um að aka kappakstursbíl við hlið hans.
Ljúkum tímanum og förum af brautinni.
Allir nemendur í stúkuna. Enginn fer heim strax.
-Denny, hefurðu smástund? -Bíddu aðeins.
Luca!
-Gaman að sjá þig, Don. -Sömuleiðis.
Þetta er Luca Pantoni frá Ferrari á Ítalíu.
-Denny Swift. -Sæll.
Er þetta nýja gerðin?
-Beint úr verksmiðjunni. -Hann er ennþá flottari í eigin persónu.
Ég sá þig keppa í Daytona.
Já, það var erfið keppni.
Luca vonaðist til að þú sýndir honum brautina.
Hver er þetta?
Yfirmaður þróunar ökutækni hjá Ferrari á Ítalíu.
Hann þarf hring til að venjast bílnum
en svo flýgur hann fram hjá.
Komdu með mér.
-Komdu, Enz. -Hingað upp. Allir saman.
Nú fáið þið að sjá alvöru ökuþór.
En ef einhver ykkar ekur svona
set ég ykkur samstundis í bann.
Denny er atvinnumaður.
Hvernig var?
Þetta var ótrúlegt.
Þú átt það skilið.
-Sýningunni er lokið. -Hvað fannst þér?
-Sjáumst á morgun! -Þú ert Ferrari-gaur. Er hún ekki flott?
Ég vil bjóða þér vinnu.
Ég vinn í Maranello á aðalskrifstofu verksmiðjunnar
og við höfum frábæra braut þar.
Þú myndir prófa bílana.
Þakka þér fyrir.
Ákveðnar aðstæður meina mér að fara úr landi núna.
Don sagði mér frá vandræðum þínum.
En ef aðstæður þínar breytast hefurðu símann minn hér.
Þetta var ánægjulegt.
Þakka þér fyrir.
Hann hefur spurt um þig þessi ár.
Þegar ég sagði honum frá andláti Eve vildi hann ráða þig.
En ég veit að hann virðir baráttuna fyrir dóttur þinni.
Hvað ef ég vinn ekki?
Það er engin vansæmd að tapa keppni,
bara að keppa ekki af því menn óttast að tapa.
Finndu nú nemendurna og farðu á brautina þar sem þú átt að vera.
90 dagar virtust heil eilífð jafnvel fyrir mig.
En loksins rann 90. dagurinn upp.
Pabbi!
Enzo!
-Ég sæki hana klukkan sex. -Allt í lagi.
-Hafðu það gott. -Takk.
-Ég saknaði þín. -Og ég þín.
Komdu. Ég eldaði sérstakan kvöldmat.
Pabbi? Ferðu bráðum aftur til Evrópu?
Nei, ekki strax, vina.
En þú þarft að vera aðeins lengur hjá ömmu þinni og afa.
Nei, ég vil koma heim.
Ég veit það. Og ég vil það meira en nokkuð annað
en lögfræðingarnir þurfa að ákveða hvar er best að þú búir.
Það er eitt af því sem gerist þegar maður missir mömmu sína.
Segðu þeim bara að ég vilji búi heima hjá ykkur Enzo.
Ég segi þeim það.
-Bless, pabbi. -Bless, elskan.
Þú færð hana aðra hvora helgi fram að réttarhöldunum.
-Eftir það ... -Allt eða ekkert.
Heyrðu, Denny.
Ég veit þú vilt ekki heyra þetta núna
en lögmaðurinn var mjög skýr.
Við getum lagt málsóknina og ákærurnar til hliðar á morgun
ef þú hættir við forræðismálið.
Mér ber að sjá til að þú skiljir að við erum í betri aðstöðu.
Ég á við umgengni, réttindi.
Það verður miklu erfiðara að tryggja það
ef þú færð dóm og afi hennar og amma fá forræðið.
-Betri aðstöðu. -Við getum samt unnið.
Það er hugsanlegt.
En við gætum líka tapað. Illa.
Ég get ekki tapað.
Allir geta tapað. Þú ættir að vita það manna best.
Hugsaðu bara málið.
Ég vissi hvað Denny var að hugsa.
Bara að hann hefði stýri að halda í, þá myndu hendur hans ekki skjálfa.
”Bara við tveir, Enzo.‟
Það sagði hann alltaf á skokkinu okkar á kvöldin.
-Komdu, Enz! Fljótur. -En ekki þetta kvöld.
Við vorum saman, en einir.
Ég fór að upphugsa ráðagerð.
Við myndum mæta óvænt í skólann og sækja Zoë
og keyra svo beint til Montreal á árlegu Grand Prix keppnina þar.
Enz?
Enzo, vertu kyrr!
Nei, Enzo!
Guð minn góður!
-Ég sá hann ekki. -Það er ekki þín sök.
Það var mín sök. Heimskingi.
-Er hann ómeiddur? -Hann andar ennþá.
-Ég er svo heimskur. -Setjum hann í bílinn þinn.
Bíllinn fer þangað sem augun líta. Hvernig gat ég gleymt því?
Ayrton Senna þurfti ekki að deyja á Imola.
Ég hugsaði um það á leiðinni á spítalann.
Hann ók á steypta tálmann á Tamburello-horni á 300 kílómetra hraða.
Hann hefði lifað af ef ekki hefði verið fyrir smástykki úr dempara
sem stakkst í gegnum hjálminn hans.
SEAVIEW dýraspítali
Beint inn ganginn.
En ég vissi sannleikann.
Senna dó af því líkami hans hafði þjónað sínum tilgangi.
Sálin hafði lært það sem hún kom til að læra.
Og ég vissi að ef ég hefði lært það sem mér bæri
færi ég nú líka.
En ég hafði víst ennþá verk að vinna.
Þó nokkur innvortis blæðing.
Og nýrun eru líka sködduð.
Hann er heppinn. Það hefði getað farið verr.
Ég verð að vera hreinskilin. Fyrir svo gamlan hund
er slíkur áverki oft upphafið að endalokunum.
Röntgen, deyfing, verkjalyf og næturmóttaka, það eru 812 dalir.
Takk.
Því miður, kortinu var hafnað.
Nú. Hér er debetkortið.
Það er ónóg innistæða.
-Er eitthvert vandamál? -Ég lagði inn launin í dag,
það tekur víst bara tíma.
Ég er með peninga.
300 dali.
Ég get farið í bankann í fyrramálið og komið með afganginn.
Allt í lagi. Þetta kemur fyrir.
Gefðu honum kvittun fyrir 300 dölum og skrifaðu miða fyrir Susan.
Raunar ...
Mætti ég halda eftir 20 dölum?
Takk.
Ertu tilbúinn að fara heim, vinur?
Lyfin héldu mér í draumaástandi vikum saman
sem ég játa að var léttir.
Allt var betra en svipurinn sem ég hafði séð á Denny.
Það er ekki mitt að segja hvort það er rétt ákvörðun.
En þú mátt vita að þú hefur allan minn stuðning.
Minn líka.
Þú gerir það sem þarf. Zoë skilur það þegar hún eldist.
Umgengni verður háttað eins og við höfum rætt.
Auk þriggja vikna á sumrin, viku um jólin og svo vorfríið í apríl.
-Hvað með ákæruna? -Þau falla strax frá henni.
Eins og ég sagði, við höfðum betri aðstöðu.
Ég var gripinn skelfingu.
-Mig vantar penna. -Var mig enn að dreyma?
Hver var þessi maður, þessi svikari? Hvað hafði hann gert við Denny?
Fyrirgefðu. Ég fann bara þennan.
En svo upplýstist málið.
Það var ekki Denny.
Það var sebrahesturinn.
Ég hefði getað hindrað að skolli rústaði leikföngum Zoë en ég brást.
Ég yrði að stöðva hann, en hvernig?
Enzo! Komdu með pappírana!
Komdu hingað!
-Hvert fór hann? -Út um gluggann!
Komdu með þessa pappíra!
Þetta er ekki fyndið. Enzo, slepptu þessu!
Það er nú dálítið fyndið.
Jæja, þú lést þitt álit í ljós.
Hringdu í lögmennina þeirra.
Segðu að við sjáumst í réttinum.
Ég er sammála Enzo.
-Ertu viss? -Ég gaf Eve loforð.
Ég gefst ekki upp.
Ég þarf að fá mér hund.
Denny var reiðubúinn að hætta öllu. Ef hann tapaði málinu, tapaði hann Zoë.
Andardráttur hans þann morgun var óvanalegur.
Djúp innöndun, snögg útöndun.
Ég þekkti það.
Þannig andaði hann rétt fyrir keppni.
Nú er komið að því, Enz.
Þetta er Tony.
Sæll. Takk fyrir að koma.
Ég hefði komið með hann á verkstæðið en hann hefur verið slappur.
-Litla greyið. -Enzo, sjáðu, Tony er kominn!
Hvernig hefurðu það, félagi?
-Gangi þér vel, Den. -Takk.
Viltu horfa á sjónvarpið?
Hundar mega ekki vera í réttarsal
svo ég varð að ímynda mér hvað gerðist í hinum enda bæjarins.
Ég spann heilu atriðin í huganum
sem byggðust á frásögnum Dennys af atburðum dagsins
ásamt mínu eigin leikræna næmi.
-Ég mótmæli, herra dómari. -Kannski var það aldurinn
en mér fannst ímyndunarafl mitt æ oftar taka á rás.
Nei, herra, ég gerði það alls ekki.
Þar til ...
Er ekki mögulegt að þú hafir ákveðið að auka hraðann?
Já.
Ég kem strax.
Því er að ljúka. Viltu koma með?
Hvað er að frétta?
Mér tókst að ráða fram úr því sem gerst hafði.
Í Guðs nafni.
Í dag hafði Trish borið vitni.
Geturðu sagt réttinum frá hinni meintu árás?
Það gerðist eins og maðurinn minn sagði.
Svo þú sást persónulega að Dennis Swift
hrinti manninum þínum, 20 árum eldri manni
og brákaði rifbein hans og næstum úlnliðinn?
Já.
Takk. Ekki fleiri spurningar.
Þú mátt fara.
Ég legg til að við gerum stutt hlé meðan ég fer yfir framburð vitna.
Ég get það ekki.
Hvað þá?
Ég get það ekki!
Ég hélt ég gæti gert þetta en ...
Ég sá ekkert. Ég segi bara það sem þú sagðir mér.
Fyrirgefðu, ég get þetta ekki.
Denny elskaði Eve of mikið til að meiða pabba hennar.
Mótmæli. Þetta er greinileg ágiskun vitnisins.
Hún er þitt vitni.
Þau féllu frá ákærunum.
Öllu var vísað frá.
Það tókst, Denny. Þetta er búið.
Honum tókst það.
Áhættan hafði borgað sig.
Ef ökumaður hefur hugrekki til að skapa sínar eigin aðstæður
þá er regnið bara regn.
Pabbi!
-Ég saknaði þín. -Og ég þín.
Við fengum Zoë aftur.
Denny hafði unnið og það var sögulegur sigur.
Denny, þetta er Luca Pantoni, þú hringdir.
Já, Luca, sæll.
Takk fyrir að hringja.
Ég vildi segja þér að vandinn
sem meinaði mér að fara úr landi er leystur.
Ég gat séð hann í anda á veröndinni á glæsilegu setri.
Ég heyri á þér að það hefur verið farsæl lausn. -Já.
Og ég vildi spyrja hvort starfið sem þú nefndir við mig
sé ennþá í boði? -Já.
Þá myndum við dóttir mín og Enzo hundurinn okkar
vilja koma til Maranello.
Heitir hundurinn Enzo?
Hann kappaksturmaður í eðli sínu.
Ég læt aðstoðarmann minn annast allar ráðstafanir.
Velkominn til Ferrari.
Við heyrumst fljótlega aftur.
Ciao.
Hvað er þetta, Zoë?
Flott boð. Sjá allar gjafirnar. Glæsileg terta, Denny.
Til hamingju með afmælið.
Hvað fékkstu?
-Sjáðu, pabbi! -En flott.
Ég veit ekki ...
Ef þú vilt að ég fari ...
-Amma! -Elskan mín!
Ég hefði kannski ekki verið svona sáttfús.
En Denny þurfti að hugsa um Zoë.
Ég hafði oft heyrt orðtakið ”að vera meiri maður.‟
Afi!
Ég þekkti ekki meiri mann en Denny.
Níu ára gömul.
Svona.
-Ertu tilbúin? -Tilbúin, viðbúin, nú!
-Til hamingju með afmælið. -Takk, pabbi.
-Hver vill tertusneið? -Ég!
Amma, viltu hjálpa mér? Finndu hníf í eldhúsinu.
Stundum virðist líf mitt hafa verið svo langt og um leið svo stutt.
Mér finnst ég hafa lifað heila eilífð.
Enz!
Og samt er eins og tíminn hafi ekki liðið.
Enzo?
Ég heyri áhyggjutóninn í rödd hans.
Hvað kom fyrir, vinur?
Æ, Enz.
Ég fann þef dagsins af honum.
Smurolía, bensín og steiktur kjúklingur.
Geturðu staðið upp?
Ég sá heimildamynd um Mongólíu í sjónvarpinu.
Svona.
Þegar hundur deyr í Mongólíu
er hann grafinn á háum hól svo fólk gangi ekki á gröf hans.
Ég er hérna, vinur. Ég er hjá þér.
Húsbóndinn hvíslar í eyra hundsins ósk um að í næsta lífi
endurfæðist hann sem maður.
Allir hundar snúa ekki aftur sem menn. Bara þeir sem eru tilbúnir.
Komum þér á lappir.
Ég er tilbúinn.
Ég veit að dauðinn er ekki endalok.
Eve sagði mér það. Og ég trúi henni.
Þegar ég sný aftur
verð ég eiginlega fullorðinn þegar ég kem úr móðurlífi
eftir allan undirbúning minn.
Þarna þá.
Þá geng ég meðal annarra manna, sleiki varir með minni litlu, fimu tungu
og heilsa með þéttu handtaki.
Þarna, Enzo minn.
Og ég kenni fólki allt sem ég veit. Allt sem ég hef lært.
-Er allt í lagi? -Ég hef það fínt, Denny.
Það er satt.
Þú hefur alltaf verið með mér.
Þú hefur alltaf verið minn Enzo.
Þegar ég sá þig fyrst vissi ég að okkur var ætlað að vera saman.
Ég elska þig, strákur.
Hvað ertu að gera hér?
Ég vil fara á brautina, ég hef nokkuð óvænt fyrir Enzo.
Takk fyrir að sjá um þetta. Við verðum ekki lengi.
Taktu þér tíma, þú hefur brautina.
-Góða skemmtun. -Takk, vinan.
Ekki of fast?
Ertu tilbúinn?
Ágætt.
Ökumenn, ræsið vélarnar.
Mér hefur aldrei fundist ég jafn sérstakur.
Þér tókst það.
Bremsurnar heitar, dekkin heit. Eigum við að taka hring á hraða?
Ég vil vera hér til eilífðar.
Vera hjá þeim til eilífðar.
Við förum þennan á hraða. Allt í lagi?
Ég vildi geta séð hvað bíður þeirra í Maranello.
Denny verður frábær ökumaður fyrir Ferrari.
Svo frábær að hann verður valinn úr hópnum
í prufu fyrir Formúlu 1 liðið þeirra.
”Prófið mig,‟ segir hann. Það vildi ég sjá.
Enzo!
En við fáum ekki allt sem við viljum.
Svo dvelja bestu ökumennirnir ekki í framtíð eða fortíð.
Bestu ökumennirnir einbeita sér aðeins að nútíðinni.
Þú hefur verið góður vinur.
Sannarlega góður vinur.
Bestu vinir.
Komdu hingað.
Við förum bráðum heim.
En mig langar bara í einn hring enn.
Bara einn enn.
Ég gelti aftur svo hann skilji það.
Hraðar, Denny. Hraðar.
MUGELLO, ÍTALÍU átta árum síðar
Pabbi!
Það er fólk sem vill hitta þig.
Þeir eru aðdáendur. Ég held þú kunnir vel við þá.
Þú ræður.
Við erum mestu aðdáendur þínir. Dóttir þín sagði að við mættum koma.
Að sjálfsögðu.
Sonur minn talar sífellt um þig.
Hann keppir í go-kart og er mjög fær.
Viltu árita þessa keppnisskrá.
Við fylgjumst með keppninni á innvellinum á morgun.
Enzo.
Enzo?
Já, ég heiti Enzo.
Hann vill verða kappakstursmaður eins og þú.
Sonur þinn minnir mig á gamlan vin.
Símanúmerið mitt í Maranello.
Hringdu þegar þú heldur að hann sé tilbúinn.
Ég sé til þess að hann fái góða þjálfun.
Hann talar stöðugt um þig.
Hann segir að þú sért besti ökumaður sögunnar.
Jafnvel betri en Senna.
Hann er ökumaður í eðli sínu.
Komdu.
Íslenskur texti: Kolbrún Sveinsdóttir